Folketing
2000-04-26

Et er fortid, noget andet er fremtiden. Kan ministeren oplyse, hvordan det står til med rettighederne til de specifikationer, som man for øjeblikket er i gang med at udvikle for de forsøg, som finder sted - det er ganske vist ikke ATC, men en blanding af ATC og ATP - f.eks. på strækningen Odense-Ringe. Så har vi selvfølgelig, det ved jeg godt kun ATP på Hornbækbanen, men hvad angår disse to forsøgsområder, hvad er da politikken dér? I hvilket omfang søger man der at få ejendomsretten til specifikationerne og sikrer, at den erfaring, man har hermed, virkelig bliver et anliggende, som f.eks. Banestyrelsen også løbende har indflydelse på og kan bruge?